Vom Helmut Ahrens wiad festgstöit, dass des Possngspüi zeigt, dass da Nestroy zwoar anaseits unglicklich üwan Valust von dera gråd eascht kuaz gwunnanan Freiheit gwesn woa – de Zensua is vom jungan Kaiser Franz Joseph I. gaunz nåchn Vuabüid von da Biedermeier-Zeit wieda eigfüaht wuan – dabei aundraseits wiedarum sei Ausweichn vuar ana politischn Festlegung zum dakenna gibt. Deitli warat olladings zum dakenna, dass da Dichta des Föihn von ana neuchn Uadnung, ana neuchn Freiheit und ana echtn Gleichheit ois Foige von da Revoluteaun vamisst, wås bei eahm zu ana depressivn Stimmung in de Couplets vom Hyginus Heugeign füahn tättat.